Vasilis Kostakis

Vasilis Kostakis (ka Vasileios Kostakis; sündinud 23. veebruaril 1985) on Kreeka päritolu majandusteadlane.

Ta on Tallinna Tehnikaülikooli professor, kes uurib tulevikutöö teemasid.

Haridus
Bakalaureusekraadi omandas ta Makedoonia Ülikoolis Kreekas 2002–2006 ning magistrikraadid Amsterdami Ülikoolis 2007–2009 ja Tallinna Tehnikaülikoolis 2008–2009. 2009. aastal TTÜs kaitstud magistritöö teemaks oli "Towards Open Source Democracy: The Emergence of Wikipolitics" ning selle juhendajad olid Wolfgang Drechsler ja Rainer Kattel. Doktorantuuri läbis Kostakis aastatel 2009–2011 Tallinna Tehnikaülikoolis, kus kaitses Drechsleri juhendamisel doktoriväitekirja teemal "The Political Economy of Information Production in the Social Web: Towards a 'Partner State Approach'".Vasilis Kostakis ETIS 

Teenistuskäik
2011. aastal asus ta tööle Ragnar Nurkse innovatsiooni ja valitsemise instituudis, algul grandi täitjana (2011), siis teadurina (2012–2014) ja vanemteadurina (2015–2018). 2018-2023 oli ta Ragnar Nurkse innovatsiooni ja valitsemise instituudi sihtrahastusega professor, aastast 2024 täisprofessor tenuuris.

2017. aasta sügisest töötab ta ka õppejõuna USAs Harvardi Ülikooli Berkman Kleini interneti ja ühiskonna uurimiskeskuses. Oli külalisteadur ETH Zürichis 2018-2019 ja külalisprofessor Barcelona Autonoomses Ülikoolis 2018-2024. On külalisprofessor Ateena Ülikoolis aastast 2023 ja külalisdotsent The New Schoolis New Yorgis sügisest 2024.

2018. aastal sai Kostakis Euroopa Teadusnõukogust 1,1 miljoni euro suuruse uurimistoetuse nelja-aastaseks teadusprojektiks "Cosmolocalism", mille käigus uuritakse tuleviku tööd automatiseerimise ajastul ja pärast seda."TTÜ noorteadlane asub maineka grandi toel uurima tulevikutööd" ERR Novaator, 27. juuli 2018"TTÜ teadur sai miljoni tuleviku töö uurimiseks" ituudised.ee, 30. juuli 2018

 Viited 

 Välislingid 
 Koduleht
 Vasilis Kostakis ETIS
 Vasilis Kostakise publikatsioone
 "Vasilis Kostakise tulevikutöö valem: disaini globaalselt, tooda lokaalselt" Tallinna Tehnikaülikooli veebileht, 31. oktoober 2018
 "Professor: maailm vajab kapitalismi kõrvale uut sorti majandusmudelit" ERR Novaator, 11. detsember 2018

Kategooria:Tallinna Tehnikaülikooli professorid
Kategooria:Kreeka majandusteadlased
Kategooria:Amsterdami Ülikooli vilistlased
Kategooria:Sündinud 1985